ຜົນການເລືອກຕັ້ງ ທີ່ໂກໂຊໂວ
ນາຍົກລັດຖະມົນຕີ Thaci ໄດ້ອ້າງເອົາໄຊຊະນະ ອີງຕາມການ ສໍາຫລວດຫາງສຽງປະຊາຊົນ ທີ່ອອກມາຈາກບ່ອນປ່ອນບັດ ໃນການເລືອກຕັ້ງທີ່ໂກໂຊໂວ ໃນວັນອາທິດວານນີ້.
ນາຍົກລັດຖະມົນຕີ Hashim Thaci ແຫ່ງໂກໂຊໂວ ໄດ້ ອ້າງເອົາໄຊຊະນະຫລັງຈາກການສໍາຫລວດຫາງສຽງປະຊາ ຊົນ ທີ່ອອກມາຈາກບ່ອນປ່ອນບັດສະແດງໃຫ້ເຫັນວ່າ ພັກ ຂອງທ່ານຈະຊະນະການເລືອກຕັ້ງສະພາຄັ້ງທໍາອິດ ນັບແຕ່ ປະເທດໄດ້ຮັບເອກກະລາດມາ ການສໍາຫລວດດັ່ງກ່າວສະແດງໃຫ້ເຫັນວ່າ ພັກປະຊາທິປັດ ຂອງທ່ານ Thaci ໄດ້ຮັບສຽງສະໜັບສະໜຸນ 31 ເປີເຊັນ ຂອງຄະແນນສຽງທັງໝົດ ສ່ວນຄູ່ແຂ່ງຂອງທ່ານ ຊຶ່ງກໍຄືອະດີດພາຄີຂອງທ່ານ ໃນພັກສັນນິບາດປະຊາທິ ປັດຂອງໂກໂຊໂວນັ້ນ ຈະໄດ້ຮັບສຽງສະໜັບສະໜຸນ 25 ເປີເຊັນ ອີງຕາມການສໍາຫລວດຫາງສຽງປະຊາຊົນ ທີ່ໄດ້ປ່ອນບັດແລ້ວ ຄາດວ່າ ຈະຮູ້ຈັກຜົນຂອງການເລືອກຕັ້ງ ໃນຕອນແລງວັນຈັນມື້ນີ້ ພວກຊາວເຊີເບຍ ຊົນກຸ່ມນ້ອຍໃນໂກໂຊໂວ ຫລາຍຄົນບໍ່ໄປປ່ອນບັດໃນການເລືອກຕັ້ງ ໃນວັນອາທິດວານນີ້ ເພື່ອສະແດງການຄັດຄ້ານນັ້ນ